ועדת הכנסת, כנסת 20, פרוטוקול מספר 286, 2017-10-24 15:15

יואב קיש: אני מתכבד לפתוח את ישיבת ועדת הכנסת.

יואב קיש: שלום לכולם.

יואב קיש: הישיבה הזו תהיה ישיבה קצרה, כי אני מניח שכל הפורום הזה מפה ילך לוועדה לביקורת המדינה.

יואב קיש: אנחנו נצביע עבור המלצת הכנסת לבחור בחברת הכנסת שלי יחימוביץ לכהן כיושבת-ראש הוועדה לביקורת המדינה.

יואב קיש: אני רוצה להגיד בקצרה כמה מילים, כי את רוב הדברים נגיד בוועדה לביקורת המדינה.

יואב קיש: אני חושב שהתפקיד של הוועדה לביקורת המדינה ושל היושב-ראש שלה הוא תפקיד מאוד מאוד חשוב בכנסת, כמו שתפקיד מבקר המדינה הוא כחלק מהעוגנים של הדמוקרטיה הישראלית.

יואב קיש: לא סתם הוועדה הזו תמיד בראשות האופוזיציה.

איתן כבל: לא בהסתדרות.

יואב קיש: אני מדבר בכנסת.

יואב קיש: יש לזה חשיבות.

יואב קיש: אנחנו צוחקים על זה, אבל יש לזה חשיבות.

יואב קיש: בסופו של דבר, למרות שעושים לקואליציה ולנו, וגם לי לפעמים, חיים קשים, זה התפקיד שלה.

יואב קיש: שלי, אני בטוח שתעשי זה על הצד הטוב ביותר.

יואב קיש: לשמחתנו, כי זה מחזק אותנו כדמוקרטיה.

יואב קיש: נכון שאני אצטרך להתמודד אולי עם כל מיני דברים, אבל זה לשמחתנו בסופו של דבר.

יואב קיש: אנחנו לא נישא פה נאומים גדולים, זה יעבור לוועדה שם.

יואב קיש: נשאר רק לי לאחל המון הצלחה.

יואב קיש: אתה רוצה להגיד משהו?

שלי יחימוביץ': לא, אני מודה לך על הדברים היפים.

שלי יחימוביץ': אני מסכימה אתך.

שלי יחימוביץ': ניפגש שם.

יואב קיש: אני מעלה להצבעה את ההחלטה שאקריא אותה: הודעה לוועדה – בהתאם להוראות סעיף 106א(1) לתקנון הכנסת, הוועדה תבחר יושב-ראש מבין חבריה לפי המלצת ועדת הכנסת.

יואב קיש: ועדת הכנסת ממליצה בפני הוועדה לענייני ביקורת המדינה לבחור בחברת הכנסת שלי יחימוביץ לכהן כיושבת-ראש הוועדה.

יואב קיש: מי בעד – שירים את ידו.

יואב קיש: בעד אישור ההמלצה – פה אחד

יואב קיש: נמנעים – אין

יואב קיש: פה אחד, ההחלטה התקבלה.

יואב קיש: תודה, אני סוגר את הישיבה.